ฉีดกระตุ้น 2 เข็ม 31 ตค. และ 3 พ.ย. มาวันที่ 18 พ.ย.โดนแมวจรข่วนอีก ต้องฉีดอีกไหมคะ วัคซีนยังคุมได้ไหม?
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม แล้วได้ฉีดกระตุ้นไป 2 เข็มเมื่อวันที่ 31 ต.ค.62 และ 3 พ.ย.62 เมื่อโดนแมวข่วนอีกในวันที่ 18 พ.ย.62 ยังไม่จำเป็นต้องฉีดกระตุ้นอีกค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้อยู่สำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลืสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ